Návrh Vykonávacie rozhodnutie Rady, ktorým sa Lotyšskej republike povoľuje uplatňovať opatrenie odchyľujúce sa od článku 287 smernice Rady 2006/112/ES o spoločnom systéme dane z pridanej hodnoty /* KOM/2010/0360 v konečnom znení - NLE 2010/0193 */





[pic] | EURÓPSKA KOMISIA | Brusel, 5.7.2010 KOM(2010)360 v konečnom znení 2010/0193 (NLE) Návrh VYKONÁVACIE ROZHODNUTIE RADY, ktorým sa Lotyšskej republike povoľuje uplatňovať opatrenie odchyľujúce sa od článku 287 smernice Rady 2006/112/ES o spoločnom systéme dane z pridanej hodnoty DÔVODOVÁ SPRÁVA SÚVISLOSTI NÁVRHU | 110 | Dôvody a ciele návrhu Podľa článku 395 ods. 1 smernice 2006/112/ES z 28. novembra 2006 o spoločnom systéme dane z pridanej hodnoty (ďalej len „smernica o DPH“) môže Rada, ktorá koná jednomyseľne na návrh Komisie, povoliť ktorémukoľvek členskému štátu uplatňovať osobitné opatrenia odchyľujúce sa od ustanovení uvedenej smernice s cieľom zjednodušiť postup pri výbere DPH, alebo zabrániť určitým druhom daňových únikov alebo obchádzaniu daňových povinností. Lotyšsko požiadalo listom, ktorý generálny sekretariát Komisie zaevidoval 17. februára 2010, o povolenie oslobodiť od dane zdaniteľné osoby, ktorých ročný obrat nepresahuje 50 000 EUR. V súlade s článkom 395 ods. 2 smernice 2006/112/ES Komisia informovala ostatné členské štáty o žiadosti predloženej Lotyšskom listom zo 4. mája 2010. Listom zo 7. mája 2010 Komisia oznámila Lotyšsku, že má všetky informácie potrebné na posúdenie danej žiadosti. | 120 | Všeobecný kontext Podľa kapitoly 1 hlavy XII smernice o DPH sa členským štátom umožňuje uplatňovať osobitné režimy pre malé podniky, vrátane možnosti oslobodiť od dane zdaniteľné osoby, ktorých ročný obrat nepresahuje istú sumu. Z tejto odchýlky vyplýva, že zdaniteľná osoba nemusí účtovať DPH na svoje dodávky a nemôže si teda odpočítať DPH na svojich vstupoch. Tento strop ročného obratu sa v jednotlivých členských štátoch líši, najmä v závislosti od dátumu ich pristúpenia. Pre členské štáty, ktoré pristúpili po 1. januári 1978, sa maximálna suma ročného obratu stanovila v článku 287 smernice o DPH. Pre Lotyšsko sa jej výška stanovila na 17 200 EUR, čo zodpovedá 10 000 LVL – prepočítané v súlade s výmenným kurzom v deň pristúpenia (článok 287 ods. 10 smernice o DPH). Zámerom lotyšskej žiadosti o výnimku je zjednodušiť systém DPH pre malé podniky tým, že sa zavedie toto zjednodušujúce opatrenie pri zdaniteľných osobách s ročným obratom do 50 000 EUR. Týmto opatrením sa podstatne zníži záťaž pre podniky oprávnené na daný režim a zbaví ich mnohých povinností existujúcich v rámci bežného režimu DPH. Tento režim by bol pre zdaniteľné osoby dobrovoľný, a ak by sa strop zvýšil, Lotyšsko očakáva, že asi 60 % zdaniteľných osôb (v roku 2008 to bolo 32 494 zdaniteľných osôb) by bolo oprávnenými na využitie zjednodušujúceho opatrenia. Podľa analýzy vyhlásení o DPH hospodárskych subjektov s obratom v rámci plánovaného prahu, ktorú Lotyšsko vypracovalo, je čistá suma DPH splatná do štátneho rozpočtu uvedenými zdaniteľnými osobami záporná. Z toho vyplýva, že navrhované opatrenie v podstate neovplyvní celkovú sumu vybranej DPH v štádiu konečnej spotreby. Výnimka by platila minimálne do 31. decembra 2013 alebo dovtedy, kým nenadobudne účinnosť smernica o prahu ročného obratu, v rámci ktorého sa môžu dodávky zdaniteľnej osoby oslobodiť od DPH. | 130 | Existujúce ustanovenia v oblasti návrhu V roku 2004 Komisia navrhla zvýšiť prah ročného obratu, na základe ktorého členské štáty (KOM(2004) 728 v konečnom znení) udeľujú oslobodenie od DPH zdaniteľným osobám, na 100 000 EUR. | 141 | Súlad s ostatnými politikami a cieľmi Únie Neuplatňuje sa. | KONZULTÁCIE SO ZAINTERESOVANÝMI STRANAMI A POSÚDENIE VPLYVU | Konzultácie so zainteresovanými stranami | 219 | Neuplatňuje sa. | Získavanie a využívanie expertízy | 229 | Externá expertíza nebola potrebná. | 230 | Posúdenie vplyvu Cieľom rozhodnutia je zaviesť zjednodušujúce opatrenie, ktorým sa odstránia mnohé povinnosti súvisiace s DPH pre podniky, ktorých ročný obrat nepresahuje 50 000 EUR, rozhodnutie teda má potenciálne priaznivý vplyv. Vzhľadom na úzky rozsah pôsobnosti danej odchýlky a na jej dočasné uplatňovanie bude pôsobnosť v každom prípade obmedzená. | PRÁVNE PRVKY NÁVRHU | 305 | Zhrnutie navrhovaného opatrenia Povolenie pre Lotyšsko uplatňovať opatrenie odchyľujúce sa od smernice 2006/112/ES, pokiaľ ide o zavedenie zjednodušujúceho opatrenia pre podniky, ktorých ročný obrat nepresahuje 50 000 EUR. | 310 | Právny základ Článok 395 smernice o DPH 2006/112/ES z 28. novembra 2006 o spoločnom systéme dane z pridanej hodnoty. | 329 | Zásada subsidiarity Návrh patrí do výlučnej právomoci EÚ. Zásada subsidiarity sa preto neuplatňuje. | Zásada proporcionality Návrh je v súlade so zásadou proporcionality z tohto(týchto) dôvodu(-ov). | 331 | Toto rozhodnutie sa týka povolenia udeleného členskému štátu na základe jeho vlastnej žiadosti a nezakladá žiadnu povinnosť. | 332 | Vzhľadom na obmedzený rozsah pôsobnosti odchýlky je osobitné opatrenie úmerné sledovanému cieľu. | Výber nástrojov | 341 | Navrhované nástroje: rozhodnutie. | 342 | Iné prostriedky by neboli primerané z tohto dôvodu (týchto dôvodov): Podľa článku 395 smernice o DPH 2006/112/ES o spoločnom systéme dane z pridanej hodnoty je výnimka zo spoločných pravidiel o DPH možná iba s povolením Rady, ktorá koná jednomyseľne na návrh Komisie. Rozhodnutie Rady je najvhodnejším nástrojom, keďže môže byť určené jednotlivým členským štátom. | VPLYV NA ROZPOčET | 409 | Návrh nemá žiadny vplyv na rozpočet EÚ. | DOPLňUJÚCE INFORMÁCIE | Doložka o preskúmaní/revízii/ukončení platnosti | 533 | Návrh obsahuje doložku o ukončení platnosti. | E-3141 | 2010/0193 (NLE) Návrh VYKONÁVACIE ROZHODNUTIE RADY, ktorým sa Lotyšskej republike povoľuje uplatňovať opatrenie odchyľujúce sa od článku 287 smernice Rady 2006/112/ES o spoločnom systéme dane z pridanej hodnoty RADA EURÓPSKEJ ÚNIE, so zreteľom na Zmluvu o fungovaní Európskej únie, so zreteľom na smernicu Rady 2006/112/ES z 28. novembra 2006 o spoločnom systéme dane z pridanej hodnoty[1], a najmä na jej článok 395 ods. 1, so zreteľom na návrh Komisie, keďže: 1. V liste, ktorý generálny sekretariát Komisie zaevidoval dňa 17. februára 2010, Lotyšsko požiadalo o povolenie opatrenia odchyľujúceho sa od článku 287 ods. 10 smernice 2006/112/ES, s cieľom oslobodiť od dane zdaniteľné osoby, ktorých ročný obrat nepresahuje 50 000 EUR. Tým sa tieto zdaniteľné osoby oslobodia od niektorých alebo od všetkých povinností súvisiacich s DPH uvedených v kapitolách 2 až 6 hlavy XI smernice o DPH. 2. V súlade s článkom 395 ods. 2 smernice 2006/112/ES Komisia informovala ostatné členské štáty o žiadosti predloženej Lotyšskom listom zo 4. mája 2010. Listom zo 7. mája 2010 Komisia oznámila Lotyšsku, že má všetky informácie potrebné na posúdenie danej žiadosti. 3. Členské štáty majú možnosť využívať osobitný režim pre malé podniky podľa hlavy XII smernice o DPH. Toto opatrenie sa od hlavy XII smernice o DPH odchyľuje len do tej miery, že prah ročného obratu zdaniteľných osôb v rámci daného režimu je vyšší ako ten, ktorý má Lotyšsko povolené uplatňovať na základe článku 287 ods. 10 smernice 2006/112/ES, konkrétne 17 200 EUR. 4. Vyšší prah môže podstatne znížiť povinnosti najmenších podnikov súvisiace s DPH, pričom zostáva pre zdaniteľné osoby dobrovoľný a podniky sa môžu rozhodnúť pre bežný režim DPH. 5. Komisia do svojho návrhu smernice s cieľom zjednodušiť povinnosti spojené s daňou z pridanej hodnoty z 29. októbra 2004[2] zahrnula ustanovenia, ktoré členským štátom umožňujú stanoviť strop ročného obratu na výnimku z režimu DPH do maximálnej výšky 100 000 EUR alebo jej protihodnoty v národnej mene, pričom táto suma sa môže každoročne aktualizovať. Žiadosť, ktorú Lotyšsko predložilo, zodpovedá tomuto návrhu. 6. Odchýlka nebude mať žiaden vplyv na vlastné zdroje Európskych spoločenstiev pochádzajúce z dane z pridanej hodnoty, PRIJALA TOTO ROZHODNUTIE: Článok 1 Odchylne od článku 287 ods. 10 smernice 2006/112/ES môže Lotyšsko oslobodiť od dane z pridanej hodnoty zdaniteľné osoby s ročným obratom, ktorý nepresahuje protihodnotu sumy 50 000 EUR v národnej mene pri prepočítacom kurze platnom v deň pristúpenia Lotyšska. Článok 2 Platnosť tohto povolenia uplynie najskôr dňom nadobudnutia účinnosti smernice, ktorou sa menia a dopĺňajú sumy stropov ročných obratov, ktoré ak zdaniteľné osoby nepresiahnu, môžu využiť odchýlku od režimu DPH, alebo 31. decembra 2013. Článok 3 Toto rozhodnutie je určené Lotyšskej republike. V Bruseli Za Radu predseda [1] Ú. v. EÚ L 347, 11.12.2006, s. 1. [2] KOM(2004) 728 v konečnom znení, (Ú. v. EÚ C 24, 29.1.2005, s. 8).